
19 Απριλίου 2018 


ΤΕΥΧΟΣ ΤΡΙΤΟ 


Αρ 


. Φύλλου 409 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 1031 _ 

Προκήρυξη θέσης καθηγητή τουΤμήματος Διοι¬ 
κητικής Επιστήμης και Τεχνολογίας, της Σχολής 
Διοίκησης Επιχειρήσεων, του Οικονομικού Πανε¬ 
πιστημίου Αθηνών, στη βαθμίδα του Αναπληρω¬ 
τή Καθηγητή, με γνωστικό αντικείμενο «Επιχει¬ 
ρησιακή Έρευνα και Πληροφοριακά Συστήματα». 

Ο Πρύτανης του Οικονομικού Πανεπιστημίου Αθηνών, 
λαμβάνοντας υπόψη: 1) την εισήγηση της Συνέλευσης 
του Τμήματος Διοικητικής Επιστήμης και Τεχνολογίας, 
(συνεδρία 5η/22-12-2017), και 2) την από 19-12-2017 
αίτηση μόνιμου Επίκουρου Καθηγητή για εξέλιξη, και 
σύμφωνα με τις διατάξεις: 

1. των παρ. 1 και 3 του άρθρου 77 του ν. 4009/2011 
(195Α'), 

2. του εδ. ζ, παρ. 15 του άρθρου 15 του ν. 4485/2017 
(114 Α'), 

3. της παρ. 1 α του άρθρου 19 του ν. 4009/2011 (195Α'), 
όπως αντικαταστάθηκε και ισχύει, 

4. των παρ. 1 β και Ιγτου άρθρου 19 του ν. 4009/2011 
(195Α ), όπως αντικαταστάθηκαν και ισχύουν, 

5. των παρ. 7 και 8 του άρθρου 4ου του ν. 4405/2016 
(129Α'), 

6. του άρθρου 3 «Λειτουργία ηλεκτρονικού συστήμα¬ 
τος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων, 
ανανέωσης και μονιμοποίησης των επί θητεία επίκου¬ 
ρων καθηγητών, καθώς και κατάρτισης και τήρησης 
μητρώων εσωτερικών και εξωτερικών μελών», της 
αριθμ. Φ. 122.1 /6/14241 /Ζ2/27-1-2017 (ΦΕΚ 225/τ. Β'/ 
31-1-2017) απόφασης του Υπουργού Παιδείας Έρευνας 
και Θρησκευμάτων, 

7. της παρ. 2 του άρθ. 16, του ν. 4009/2011 (195Α'), 
όπως αντικαταστάθηκε τελικώς και ισχύει με την παρ. 2 
του άρθρου 30 του ν. 4452/2017 (17Α'), 

8. της παρ. 10 του άρθρου 84 του ν. 4485/2017 (114Α'), 

9. του αριθμ. Φ.121/1/Ζ2/173868/17-10-2017 εγγρά¬ 
φου του Υπουργείου Παιδείας Έρευνας και Θρησκευμά¬ 
των, περί εγκρίσεωςτης Προκήρυξης από τον Υπουργό 
Παιδείας Έρευνας και Θρησκευμάτων, 


10. της παρ. 2 του Κεφαλαίου Α' του άρθρου 6 του 
ν. 2083/1992 (159Α') όπως αντικαταστάθηκε με την 
παρ. 1 του άρθρου 23 του ν. 3549/2007 (69Α'), 

11. της παρ. 3 του άρθρου 14 του ν. 1268/1982 (87Α'), 

12. της παρ. 5α του άρθρου 14 του ν. 1268/1982 (87Α'), 
όπως αντικαταστάθηκε τελικώς με την παρ. 3 του άρ¬ 
θρου 4 του ν. 2517/1997 (160Α'), 

13. του άρθρου 29 του ν. 3879/2010 (163Α'), 

14. του π.δ. 134/1999 (132Α ) του άρθρου 15 του ν. 
1404/1983 (173Α'), 

Αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης καθηγητή ως εξής: 

ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ 

ΣΧΟΛΗ ΔΙΟΙΚΗΣΗΣ ΕΠΙΧΕΙΡΗΣΕΩΝ 

ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ 

- Μία (1) θέση καθηγητή στη βαθμίδα του Αναπληρω¬ 
τή Καθηγητή, με γνωστικό αντικείμενο «Επιχειρησιακή 
Έρευνα και Πληροφοριακά Συστήματα» 

Καλούνται οι ενδιαφερόμενοι να υποβάλουν αίτηση 
υποψηφιότητας στο πληροφοριακό σύστημα ΑΠΕΛΛΑ 
(ήΐΐρ://3ρθΙΐ3.ιηίηθάυ.9ον.9ΐ'), εντός αποκλειστικής 
προθεσμίας δύο (2) μηνών από την ημερομηνία του 
εγγράφου της ανακοίνωσης της δημοσίευσης της Προ¬ 
κήρυξης αυτής στον Ημερήσιο Τύπο (άρθρο 6 περ. α. 
του ν. 2188/1994) μαζί με τα αναγκαία για την κρίση δι- 
καιολογητικά, τα οποία είναι: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

Σύμφωνα με την παρ. 2δ του άρθρου 3 της της 
αριθμ. Φ.122.1/6/14241/Ζ2/27-1-2017 (ΦΕΚ 225/τ. Β'/ 
31-1-2017) απόφασης του Υπουργού Παιδείας Έρευνας 
και Θρησκευμάτων, τα ανωτέρω απαιτούμενα δικαιολο- 
γητικά υποβάλλονται αποκλειστικά και μόνο ηλεκτρονικά. 

5. Για την πιστοποίηση της υγείας των υποψηφίων 
υποβάλλονται γνωματεύσεις: α) παθολόγου ή γενικού 
ιατρού και β) ψυχιάτρου, είτε του δημοσίου είτε ιδιωτών 

σύμφωνα με τα οριζόμενα στο άρθρο 7 του ν. 4210/2013 
(ΦΕΚ 254Α'). 

Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
τηςτελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

Το αντίγραφο ποινικού μητρώου δικαστικής χρήσης 
και το πιστοποιητικό στρατολογικής κατάστασης τύ¬ 
που Α' θα αναζητηθούν αυτεπαγγέλτως από την υπη¬ 
ρεσία που θα προβεί στην έκδοση της τελικής πράξης 
διορισμού. 

Οι υποψήφιοι υποβάλουν στο πληροφοριακό σύστη¬ 
μα ΑΠΕΛΛΑ (ήΐΐρ://3ρθΙΐ3.ηηίηθςΙυ.9ον.9Γ) αντίγραφο 
δελτίου αστυνομικής ταυτότητας ή διαβατηρίου και 
εφόσον πρόκειται για άρρενες υποψηφίους, υπεύθυνη 
δήλωση του ν. 1599/1986 με την οποία δεσμεύονται ότι 
θα έχουν εκπληρώσει τις στρατιωτικές τους υποχρεώσεις 
ή θα έχουν απαλλαγεί νόμιμα από αυτές πριν την έκδοση 
της πρυτανικής πράξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους-μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. Οι ανωτέρω πολίτες οφείλουν 
να υποβάλλουν, εκτός των πιο πάνω δικαιολογητικών και 
πτυχίο ή μεταπτυχιακό τίτλο σπουδών Ελληνικού Α.Ε.Ι. 
ή απολυτήριο Ελληνικού Λυκείου ή εξαταξίου Γυμνασί¬ 
ου ή πιστοποιητικό ελληνομάθειας Γ1 επιπέδου από το 
Κέντρο Ελληνικής Γλώσσας, από το οποίο θα αποδει- 
κνύεται η πλήρης γνώση και άνετη χρήση της Ελληνικής 
γλώσσας. 

Η προκαλούμενη δαπάνη της οποίας το ύψος δε μπο¬ 
ρεί να προσδιορισθεί θα καλυφθεί από τις πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Φεβρουάριου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ 
(Τ.Ε.Ι.) ΚΡΗΤΗΣ 

Αριθμ. 1603/Φ30.2 

Προκήρυξη πλήρωσης δύο (2) θέσεων μελών Δι¬ 
δακτικού Ερευνητικού Προσωπικού (Δ.Ε.Π.) του 
Τεχνολογικού Εκπαιδευτικού Ιδρύματος Κρήτης. 

Ο ΠΡΥΤΑΝΗΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΚΡΗΤΗΣ 

Έχοντας υπόψη: 

1. Τις διατάξεις: 

α. Των άρθρων 15, 16 και 17 του ν. 1404/1983 (ΦΕΚ 
173/τ. Α'), όπως αντικαταστάθηκαν με τα αρ. 2,3 και 4α 
του ν. 2916/2001 (ΦΕΚ 114/τ. Α') αντίστοιχα, συμπληρώ¬ 


θηκαν και τροποποιήθηκαν με το αρ. 3 του ν. 3027/2002 
(ΦΕΚ 152/τ.Α'),το αρ. 8 του ν. 3404/2005 (ΦΕΚ260/τ. Α') και 
το άρθρο 20 του ν. 3794/2009 (ΦΕΚ 156/τ.Α') και ισχύουν. 

β.Του ν. 2431/1996 (ΦΕΚ 175/τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

γ.Του άρθρου 11 τουν. 3833/2010 (ΦΕΚ 40/τ.Α') «Προ¬ 
στασία της Εθνικής Οικονομίας - Επείγοντα μέτρα για την 
αντιμετώπιση της δημοσιονομικής κρίσης» όπως ισχύει. 

δ. Του άρθρου 19 του ν. 4009/2011 (ΦΕΚ 195/τ.Α') 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων», όπως ισχύει. 

ε.Των άρθρων 2,12,15,18,21 και 84 του ν. 4485/2017 
(ΦΕΚ 114/τ.Α') «Οργάνωση και λειτουργία της ανώτα¬ 
της εκπαίδευσης, ρυθμίσεις για την έρευνα και άλλες 
διατάξεις». 

στ. Της παρ. 1 του άρθρου 30 του ν. 4452/2017 (ΦΕΚ 
17/τ.Α') «Ρύθμιση θεμάτων του Κρατικού Πιστοποιητι¬ 
κού Γλωσσομάθειας, της Εθνικής Βιβλιοθήκης της Ελλά¬ 
δας και άλλες διατάξεις». 

ζ.Του π.δ. 134/1999 (ΦΕΚ 13 2/τ.Α729-06-1999) «Διορι¬ 
σμός ή πρόσληψη πολιτών της Ευρωπαϊκής Ένωσης στα 
Ανώτατα Εκπαιδευτικά Ιδρύματα,Τεχνολογικά Εκπαιδευ¬ 
τικά Ιδρύματα και λοιπά Νομικά Πρόσωπα Δημοσίου Δι¬ 
καίου και Δημόσιες ΥπηρεσίεςτουχώρουΤριτοβάθμιας 
Εκπαίδευσης αρμοδιότητας του ΥΠΕΠΘ». 

2. Τοπ.δ. 104/2013 (ΦΕΚ 137/τ.Α') «Μετονομασία Σχο- 
λής-Μετονομασία Τμημάτων-Συγχώνευση Τμημάτων- 
Ίδρυση Σχολής-ΊδρυσηΤμήματος-Συγκρότηση Σχολών 
του Τ.Ε.Ι. Κρήτης». 

3. Τη με αριθμ. Φ. 122.1/88/119483/Ζ2/20-7-2016 δι¬ 
ευκρινιστική εγκύκλιο τουΤμήματοςΑ' Κύριου Διδακτι¬ 
κού Προσωπικού του ΥΠ.Π.Ε.Θ. «Οδηγίες εφαρμογής του 
ν. 4369/2016 (ΦΕΚ 27/Α'), του ν. 4386/2016 (ΦΕΚ 83/Α') 
και του ν. 4405/2016 (ΦΕΚ 129/Α>. 

4. Το αριθμ. ΔΙΠΠ/Φ.ΕΠ. 11/85/8044/06-05-2011 έγ¬ 
γραφο του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης με θέμα: «Προκηρύ¬ 
ξεις εξέλιξης μελών ΔΕΠ Πανεπιστημίων, Ε.Π. Τ.Ε.Ι. και 
ΑΣΠΑΙΤΕ». 

5. Τη με αριθμ. Φ.122.1/6/14241/Ζ2/27-01-2017 από¬ 
φαση Υπουργού Παιδείας, Έρευνας και Θρησκευμάτων 
(Α.Δ.Α. ΩΓΠΤ4653ΠΣ-ΩΑ7) με θέμα: «Διαδικασία συγκρό¬ 
τησης των εκλεκτορικών σωμάτων των Α.Ε.Ι., ρύθμιση 
θεμάτων εκλογής και εξέλιξης καθηγητών και υπηρε- 
τούντων λεκτόρων, ανανέωσης και μονιμοποίησης των 
επί θητεία επίκουρων καθηγητών, ελέγχου νομιμότη¬ 
τας των διαδικασιών αυτών και άλλων θεμάτων σχετικά 
με την εφαρμογή των διατάξεων του άρθρου 19 του 
ν. 4009/2011 (Α' 195), όπως ισχύει, και του άρθρου 4 
τουν. 4405/2016 (Α' 129), 

β) Ανάπτυξη και λειτουργία ηλεκτρονικού συστήμα¬ 
τος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων, 
ανανέωσης και μονιμοποίησης των επί θητεία επίκουρων 
καθηγητών, καθώς και κατάρτισης και τήρησης μητρώων 
εσωτερικών και εξωτερικών μελών», που δημοσιεύθηκε 
στο ΦΕΚ 225/τ. Β731-01-2017. 







Τεύχος Γ'409/19.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


2685 


6. Την αριθμ. ΔΙΣΚΠΟ/Φ.15/οικ.8342/1-4-2014 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης με θέμα «Κατάργηση της 
υποχρέωσης υποβολής πρωτοτύπων ή επικυρωμένων 
αντιγράφων εγγράφων». 

7. Τη με αριθμ. 73/17-01 -2018 αίτηση εξέλιξης Αναπλη¬ 
ρωτή Καθηγητή σε θέση Καθηγητή (πρώτης βαθμίδας). 

8. Το με αριθμ. 27/19-01-2018 πρακτικό της Συνέλευ¬ 
σης του Τμήματος Νοσηλευτικής. 

9. Τη με αριθμ. 74/17-01-2018 αίτηση εξέλιξης Λέκτο¬ 
ρα σε θέση Επίκουρου Καθηγητή. 

10. Το με αριθμ. 27/19-01 -2018 Πρακτικό της Συνέλευ¬ 
σης του Τμήματος Νοσηλευτικής. 

11. Τη με αριθμ. Φ16/41218/Ζ2/12-03-2018 υπουργι¬ 
κή απόφαση με την οποία εγκρίθηκε η πίστωση για την 
προκήρυξη δύο (02) θέσεων καθηγητών του ΤΕΙ Κρήτης. 

12. Την ύπαρξη κενών οργανικών θέσεων. 

13. Την με αριθμ. 206997/Ζ1/27-11-2017 πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ. Υ.Ο.Δ.Δ./30-11 -2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεων του 
ΤΕΙ Κρήτης. 

Αποφασίζει την προκήρυξη δύο (2) θέσεων μελών Δι¬ 
δακτικού Ερευνητικού Προσωπικού ως εξής: 

ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Τμήμα Νοσηλευτικής 

- Μίας (1) θέσης Καθηγητή (πρώτης βαθμίδας) με γνω¬ 
στικό αντικείμενο «Νοσηλευτική Εκπαίδευση και Περι- 
βαλλοντική-Αναπαραγωγική Επιδημιολογία». 

- Μίας (1) θέσης Επίκουρου Καθηγητή με γνωστικό 
αντικείμενο «Ογκολογική Ανακουφιστική Νοσηλευτική- 
Εκτίμηση αναγκών υγείας». 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

(Γιΐΐρ5://3ρθΙΐ3.ιτιίηθάυ.9Γ/) 

1. Αίτηση (ηλεκτρονικά μέσω της εφαρμογής ΑΠΕΛΛΑ). 

2. Πτυχία και τίτλοι σπουδών των υποψηφίων. 

3. Διδακτορική διατριβή. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κ.τ.λ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολογι¬ 
κού Γραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέω¬ 
ση και το οποίο θα αναζητηθεί αυτεπάγγελτα από την 


Υπηρεσία πριν από την ορκωμοσία, σύμφωνα με την 
με αριθμ. ΔΙΑΔΠ/Α/16425/25-6-2007(ΦΕΚ 1055/τ. Β'/ 
27-6-2007) κοινή υπουργική απόφαση. Με υπεύθυνη 
δήλωση του ν. 1599/1986 οι υποψήφιοι που δεν έχουν 
εκπληρώσει τις στρατιωτικές τους υποχρεώσεις ή δεν 
έχουν απαλλαγεί νόμιμα από αυτές κατά το χρόνο υπο¬ 
βολής της υποψηφιότητας τους, δεσμεύονται ότι θα προ¬ 
σκομίσουν τα σχετικά δικαιολογητικά πριν την έκδοση 
της πράξης διορισμού τους. Το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες κράτους - μέλους της Ευρωπαϊκής Ένωσης, για 
τους οποίους δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρή¬ 
σης που θα αναζητηθεί αυτεπάγγελτα από την Υπη¬ 
ρεσία πριν από την ορκωμοσία, σύμφωνα με την με 
αριθμ. ΔΙΑΔΠ/Α/22863/16-10-2006 (ΦΕΚ 1551/τ. Β'/ 
23-10-2006) κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 

Ολα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α', 
της παρ. 2 του άρθρου 1 του ν. 4250/2014 (ΦΕΚ 74/Α') ή 
ακριβή αντίγραφα τους. Ομοίως γίνονται υποχρεωτικά 
αποδεκτά ευκρινή φωτοαντίγραφα από: α) αντίγραφα 
ιδιωτικών εγγράφων τα οποία έχουν επικυρωθεί από 
δικηγόρο, β) τα πρωτότυπα όσων ιδιωτικών εγγράφων 
φέρουν επίσημη θεώρηση και γ) αντίγραφα εγγράφων 
που έχουν εκδοθεί από αλλοδαπές αρχές και έχουν επι¬ 
κυρωθεί από δικηγόρο. Τα ξενόγλωσσα δικαιολογητικά 
πρέπει να συνοδεύονται από νόμιμες μεταφράσεις και 
να έχουν επικυρωθεί πρωτίστως από δικηγόρο. Οι τίτλοι 
σπουδών του εξωτερικού πρέπει να συνοδεύονται από 
πράξη ή βεβαίωση του οικείου οργάνου με την οποία 
αναγνωρίζονται ως ισότιμοι προς τους τίτλους που απο- 
νέμονται από τα εκπαιδευτικά ιδρύματα της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών του Εκλεκτορικού Σώματος 
και της τριμελούς εισηγητικής επιτροπής, καθ' όλη τη 
διάρκεια της διαδικασίας επιλογής ή εξέλιξης. Ειδικό¬ 
τερα, οι πολίτες των κρατών - μελών της Ευρωπαϊκής 
Ένωσης οφείλουν να υποβάλουν εκτός των ανωτέρω 
δικαιολογητικών και πτυχίο ή μεταπτυχιακό τίτλο σπου¬ 
δών Ελληνικού Α.Ε.Ι. ή απολυτήριο Ελληνικού Λυκείου 
ή εξαταξίου Γυμνασίου ή πιστοποιητικό ελληνομάθειας 
Δ' επιπέδου από το Κέντρο Ελληνικής γλώσσας, από το 
οποίο θα αποδεικνύεται η πλήρης γνώση και άνετη χρή¬ 
ση της ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής 
ή εξέλιξης (αφού αυτοί έχουν προηγουμένως εγγράφει 
στο ηλεκτρονικό σύστημα ΑΠΕΛΛΑ), στη διαδικτυακή 
διεύθυνση: ήΐΐρ5://3ρθΙΐ3.ηηίηθςΙυ.9ον.9ΐ'/ μαζί με όλα 
τα αναγκαία για την κρίση δικαιολογητικά. 

Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. 

Συμπλήρωση (ηλεκτρονικά) των δικαιολογητικών 
της προκήρυξης μετά την κατάθεση και πρωτοκόλλη¬ 


ση των αιτήσεων υποψηφιότητας, επιτρέπεται μόνο αν 
πρόκειται για διασαφηνιστικά στοιχεία που ζητήθηκαν 
συμπληρωματικά από τα μέλη του εκλεκτορικού σώ¬ 
ματος και της Εισηγητικής Επιτροπής και αφορούν σε 
δικαιολογητικά που κατατέθηκαν εμπρόθεσμα. 

Η προκαλούμενη δαπάνη, το ύψος της οποίας δεν μπο¬ 
ρεί να προσδιορισθεί, θα καλυφθεί από πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 22 Μαρτίου 2018 

Ο Πρύτανης 

ΝΙΚΟΛΑΟΣ ΚΑΤΣΑΡΑΚΗΣ 

